CELEX: 31980R3456
Language: el
Date: 1980-12-22 00:00:00
Title: Κανονισμός (EOK) αριθ. 3456/80 τού Συμβουλίου τής 22ας Δεκεμβρίου 1980 περί τροποποιήσεως τών κανονισμών (EOK) αριθ. 337/79, (EOK) αριθ. 338/79 καί (EOK) αριθ. 358/79 όσον αφορά τήν κοινή οργάνωση τής αμπελοοινικής αγοράς

Avis juridique important

|

31980R3456

Κανονισμός (EOK) αριθ. 3456/80 τού Συμβουλίου τής 22ας Δεκεμβρίου 1980 περί τροποποιήσεως τών κανονισμών (EOK) αριθ. 337/79, (EOK) αριθ. 338/79 καί (EOK) αριθ. 358/79 όσον αφορά τήν κοινή οργάνωση τής αμπελοοινικής αγοράς  

Επίσημη Εφημερίδα αριθ. L 360 της 31/12/1980 σ. 0018 - 0018 Ελληνική ειδική έκδοση: Κεφάλαιο 03 τόμος 32 σ. 0124  Ισπανική ειδική έκδοση: Κεφάλαιο 03 τόμος 20 σ. 0075  Πορτογαλική ειδική έκδοση : Κεφάλαιο 03 τόμος 20 σ. 0075 

ΚΑΝΟΝΙΣΜΟΣ (ΕΟΚ) αριθ. 3456/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως των κανονισμών (ΕΟΚ) αριθ. 337/79, (ΕΟΚ) αριθ. 338/79 και (ΕΟΚ) αριθ. 358/79 όσον αφορά την κοινή οργάνωση της αμπελοοινικής αγοράςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως του 1979, και ιδίως το άρθρο 146,  την πρόταση της Επιτροπής,  Εκτιμώντας:  ότι, από της υπογραφής της συνθήκης προσχωρήσεως, ο κανονισμός (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς(1), τροποποιήθηκε ιδίως από τον κανονισμό (ΕΟΚ) αριθ. 453/80(2), και τον κανονισμό  (ΕΟΚ) αριθ. 454/80(3)- ότι οι τροποποιήσεις, που προβλέπονται στο παράρτημα I της πράξεως προσχωρήσεως, του άρθρου 30 παράγραφος 3 υπό α) και του άρθρου 40 παράγραφος 2 πρώτη περίπτωση του κανονισμού (ΕΟΚ) αριθ. 337/79 πρέπει να θεωρηθούν ότι αναφέρονται στις διατάξεις του  άρθρου 31 παράγραφος 3 και του άρθρου 40 παράγραφος 2 στην παρούσα διατύπωσή τους- ότι ο κανονισμός (ΕΟΚ) αριθ. 1989/80 του Συμβουλίου της 22ας Ιουλίου 1980 περί τροποποιήσεως του κανονισμού (ΕΟΚ) αριθ. 337/79(4), εισήγαγε τις αμπελουργικές ζώνες Γ III α) και Γ III β) αντί της ζώνης Γ III- ότι πρέπει να επεκταθεί η τροποποίηση αυτή στο άρθρο 7 του κανονισμού (ΕΟΚ) αριθ. 338/79 του Συμβουλίου της 5ης Φεβρουαρίου 1979 περί θεσπίσεως ειδικών διατάξεων όσον αφορά τους οίνους ποιότητος που παράγονται σε καθορισμένες περιοχές(5) και στο άρθρο 5  του κανονισμού (ΕΟΚ) αριθ. 358/79 του Συμβουλίου της 5ης Φεβρουαρίου 1979 περί των αφρωδών οίνων που παράγονται στην Κοινότητα, προσδιοριζόμενους στο σημείο 13 του παραρτήματος II του κανονισμού (ΕΟΚ) αριθ. 337/79(6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Ο κανονισμός (ΕΟΚ) αριθ. 337/79 τροποποιείται ως εξής:  α) Στο άρθρο 31 παράγραφος 3 υπό α), προστίθεται η ακόλουθη πρόταση:  "Για την Ελλάδα, οι ανωτέρω ημερομηνίες παρατείνονται μέχρι την 31η Δεκεμβρίου 1984." β) Στο άρθρο 40 παράγραφος 2, η πρώτη περίπτωση αντικαθίσταται από το ακόλουθο κείμενο:  "- των οποίων ο αμπελώνας ευρίσκεται στα ιταλικά και ελληνικά τμήματα των αμπελουργικών ζωνών Γ και για τους οποίους το πρόσθετο ποσοστό που πρέπει να καθορισθεί είναι κατ' ανώτατο όριο 2%." 2. Ο κανονισμός (ΕΟΚ) αριθ. 338/79 τροποποιείται ως εξής:  Στο άρθρο 7 παράγραφος 2, οι όροι "στη ζώνη Γ III" αντικαθίστανται από τους όρους "στις ζώνες Γ III α) και Γ III β)".  3. Ο κανονισμός (ΕΟΚ) αριθ. 358/79 τροποποιείται ως εξής:  Στο άρθρο 5 παράγραφος 1 υπό δ) τρίτη περίπτωση, οι όροι "ή Γ III" αντικαθίστανται από τους όρους "Γ III α) ή Γ III β)".   Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 22 Δεκεμβρίου 1980.  Για το Συμβούλιο Ο Πρόεδρος J. SANTER  (1) ΕΕ αριθ. Ν 54 της 5.3.1979, σ. 1.  (2) EΕ αριθ. Ν 57 της 29.2.1980, σ. 1.  (3) EΕ αριθ. Ν 57 της 29.2.1980, σ. 7.  (4) EΕ αριθ. Ν 195 της 29.7.1980, σ. 3.  (5) ΕΕ αριθ. Ν 54 της 5.3.1979, σ. 48.  (6) EΕ αριθ. Ν 54 της 5.3.1979, σ. 130.